**Образац 12**

Јавно комунално предузеће Водовод Златибор

Чајетина

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до ­­30.06.2022. године\*

**Чајетина, 29.07.2022.**

**I ОСНОВНИ СТАТУСНИ ПОДАЦИ**

Пословно име: Јавно комунално предузеће Водовод Златибор

Седиште: Чајетина, Александра Карађорђевића 6а

Претежна делатност:3600 Сакупљање, пречишћавање и дистрибуција воде

Матични број:20302976

ПИБ:105060489

Надлежно министарство:Министарство финансија

**Претежна делатност** предузећа је:

36.00 – сакупљање, пречишћавање и дистрибуција воде,

Предузеће може обављати и следеће делатности:

37.00 – уклањање отпадних вода,

42.21 – изградња цевовода,

43.22 – постављање водоводних и канализационих цеви,

42.99 – изградња осталих непоменутих грађевина,

43.12 – припрема градилишта,

43.99 – остали непоменути специфични грађевински радови,

45.20 – одржавање и поправка моторних возила,

49.41 – друмски превоз терета,

82.99 – остале услужне активности подршке пословања.

**Законски оквир:**

Оснивање и пословање јавних предузећа која обављају делатност од општег интереса, регулисана су Законом о јавним предузећима, Законом о комуналним делатностима, Законом о привредним друштвима, правилницима и уредбама Владе које регулишу делатности које предудзеће обавља и одлукама оснивача.

**Одлуке** које је донела Скупштина општине Чајетина, као освнивач су:

* **Одлука о оснивању Јавног комуналног предузећа „Водовод“ Златибор** (Општински службени гласникброј 4/06, 6/07 и 6/11) и **Одлука о измени и допуни одлуке о оснивању јавног комуналног предузећа ,,Водовод“ Златибор** број 26/2012 од 03.02.2012. године.
* **Одлука о водоводу и канализацији** (Општински службени гласник број 13/02 и 6/2003) - Овом одлуком уређују се услови и начин снабдевања грађана водом, предузећа и других установа, услови и начин прикључивања на водоводну и канализациону мрежу, одржавање и коришћење објеката и уређаја за снабдевање водом, пречишћавање отпадних вода, мере ограничења потрошње и мере заштите објеката и уређаја.
* **Одлука о уређењу насеља** (Општински службени гласник 8/97) - Овом одлуком се уређују услови и мере за уређење насеља, одржавање, коришћење и заштита комуналних објеката, одржавање чистоће јавних , других површинаи др.
* **Одлука о облику и начину плаћања комуналних услуга** (Општински службени гласник бр 9/2000, 2002 и др) - Овом одлукомуређује се начин наплате комуналних услуга и облици комуналних услуга.
* **Ценовник основних комуналних услуга**, на које сагласност даје оснивач .

**Начин финансирања:**

Предузеће се финансира из сопствених средстава. Општина Чајетина као оснивач, према могућностима из буџета, може обезбедити одређена средства за инвестирање у даљи развој предузећа.

Годишњи програм пословања за 2022. годину усвојен је од стране Надзорног одбора 15.12.2021. године, Одлука број 5032-2/21, а сагласност је дала Скупштина општине Чајетина 27.12.2021.г. Решење број 02-175/2021-01.

Прва измена плана усвојена је од стране Надзорног одбора 13.04.2022. године, Одлука број 1564-2/22, а сагласност је дала Скупштина општине Чајетина 21.04.2022. године, Решење број 02-20/2022-01.

**II ОБРАЗЛОЖЕЊЕ ПОСЛОВАЊА**

У периоду 01.01.2022. до 30.06.2022. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 61,53% од укупно остварених прихода у овом периоду. У плану за целу пословну 2022. годину ови приходи имају учешће од 32,92%.

Остали планирани приходи остварени су у складу са могућностима и условима пословања у току прва два квартала 2022. године.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Пословни приходи у износу од 138.464 хиљада динара обухватају приходе од основне делатности 96.240 хиљада динара , а остало су приходи од грађевинских радова,прикључака на месне водоводе , услуге обједињене наплате комуналних услуга , приходи по основу државних давања и условљених донација, остали приходи.

Пословни расходи укупно износе 164.537 хиљада динара од чега су трошкови зарада и остали лични расходи 81.522 хиљада динара, амортизација 18.282 хиљада динара , материјал 18.640 хиљада динара, гориво и енергија 17.918 хиљада динара , производне услуге 13.707 хиљада динара , нематеријални трошкови 14.468 хиљада динара. Остварен је пословни губитак у износу од 26.073 хиљада динара. У овом периоду остварен је добитак из финансирања у износу од 1.946 хиљадa динара , а узимајући у обзир и остале расходе од 1.587 хиљада динара , остале приходе од 1.784 хиљада динара, расходе од усклађивања вредности имовине 6.645 хиљада динара, приходе од усклађивања вредности имовине 13.752 хиљада динара , укупан губитак 01.01.2022.-30.06.2022. године износи 16.823 хиљада динара пре опорезивања.

Финансијски резултат је утврђен на основу документације која је достављена на књижење до почетка израде кварталног извештаја. Редовни месечни трошкови за које није достављена документација (електрична енергија, трошкови радника преко агенцијског запошљавања, трошкови испоруке воде од стране ЈКП Водовод Ужице, утрошак горива)су укључени у процењеном износу на основу претходног периода.

За потребе овог извештаја порески расход није утврђиван.

2. БИЛАНС СТАЊА

Укупна актива и пасива на крају другог квартала 2022.г. износи 1.293.466 хиљада динара.

У активи стална имовина износи 1.024.795 хиљада динара и представља вредност ове имовине након увећања по основу набавке опреме у овом периоду и обрачуна амортизације 01.01.-30.06.2022.године.

Стална имовина обухвата: грађевинске објекте 370.093 хиљаде динара; постројења и опрему 114.295 хиљада динара; некретнине , постројења и опрему у припреми 536.999 хиљада динара; улагања на туђим некретнинама 2.094 хиљада динара; нематеријалну имовину 1.314 хиљада динара.

Обртна имовима износи 268.671 хиљада динара . Обртна имовина обухвата: залихе 79.093 хиљада динара; потраживања по основу продаје 84.150 хиљада динара; остала краткорочна потраживања 22.981 хиљада динара; краткорочни финансијски пласмани 2.083 хиљада динара; готовина и готовински еквиваленти 78.535 хиљада динара; краткорочна активна временска разграничења 1.829 хиљада динара.

У пасиви укупан капитал износи 858.882 хиљада, дугорочна резервисања и обавезе 28.857 хиљада, краткорочне обавезе 154.849 хиљада динара , одложене пореске обавезе 10.845 хиљада динара, дугорочни одложени приходи и примљне донације 240.033 хиљаде динара.

Укупан капитал обухвата : основни капитал (државни) 591.967 хиљада динара; нераспоређени добитак ранијих година 283.738 хиљада динара; губитак текуће године 16.823 хиљада динара.

Дугорочна резервисања и дугорочне обавезе обухвата: дугорочни кредити 20.551 хиљада динара; резервисања за накнаде и друге бенефиције запослених 8.306 хиљада динара.

Краткорочне обавезе обухватају: део дугорочних кредита који доспева до годину дана 5.540 хиљада динара; примљени аванси 15.942 хиљада динара; обавезе према добављачима 95.144 хиљада динара; остале креткорочне обавезе 33.688; краткорочна пасивна временска разграничења 4.535 хиљада динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода мање је у односу на планом предвиђено. Планирано је 87.100 хиљада динара , а стање на дан 30.06.2022.г. је 78.535 хиљада динара. У току прва два квартала 2022. године остварен је нето одлив у износу од 31.904 хиљада динара, па са готовином на почетку обрачунског периода (110.439) стање готовине 30.06.2022.г. износи 78.535 хиљада динара.

Из пословних активности остварен је нето прилив у износу од 33.592 хиљада динара, из активности инвестирања остварен је нето одлив у износу од 15.594 хиљаде динара, из активности финансирања остварен је нето одлив у износу од 49.902 хиљаде динара , што укупно чини нето одлив од 31.904 хиљада динара.

4. ТРОШКОВИ ЗАПОСЛЕНИХ

Трошкови зарада запослених у периоду од 01.01.-30.06.2022. су у планираним оквирима, (трошкови зарада су остварени 89% у односу на планиране за прва два квартала).

Накнаде члановима надзорног одбора остварене су 50%, путни трошкови запослених остварени су 90%, дневнице за службено путовање остварене су 141%, накнаде трошкова на службеном путу остварене су 110%, а све у односу на планирано за прва два квартала 2022. године.

Дневнице за службено путовање и накнада трошкова за службена путовања веће су у односу на план за прва два квартала, у наредном периоду ће се кориговати ови трошкови, тако да буду у оквиру плана за 2022. годину.

5. ДИНАМИКА ЗАПОСЛЕНИХ

Планирано је да је на крају другог квартала 2022. године број запослених на неодређено време 80, број запослених на одређено време 8. Остварено је 82 запослена на неодређено време и 8 запослених на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

У табели Распон планираних и исплаћених зарада дати су подаци о највишој и најнижој исплаћеној заради за запослене без пословодства , укупно просечно исплаћена зарада је мања од планом предвиђене просечне зараде за запослене без пословодства. Појединачно навиша исплаћена зарада је већа од планом предвиђене из разлога што је у 2022.г. извршена измена у систематизацији , па је највиша зарада исплаћена за запосленог на радном месту које није постојало при изради програма за 2022.годину.

Подаци о исплаћеној заради за пословодство односе се на зараду директора, појединачно и просечно исплаћена зарада је мања од планом предвиђене.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У овом кварталу није било субвенција и осталих прихода из буџета.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде.

Трошкови репрезентације су остварени 54% у односу на планиране за прва два квартала.

Трошкови за рекламу и пропаганду остварени су 11% у односу на планиране за прва квартала.

9. КРЕДИТНА ЗАДУЖЕНОСТ

Предузеће на дан 30.06.2022.године има обавезу по кредитима за набавку опреме у укупном износу од 221.943 евра. Месечне обавезе по основу кредита су 9.153 евра у динарској противвредности по средњем курсу НБС на дан плаћања рате главнице. Плаћање камате врши се по истеку месеца и износи приближно 600 евра, такође у динарској противвредности по средњем курсу НБС на дан плаћања.

10. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у првом кварталу 2022. године може се видети која је опрема набављена и у ком износу. Опрема чија је набавка планирана , а није реализована , набавке ће се обавити у наредном периоду у складу са потребама и могућностима предузећа.

11. ПОТРАЖИВАЊА, ОБАВЕЗЕ И СУДСКИ СПОРОВИ

У табели потраживања приказана је старосна структура потраживања од купаца по периодима са напоменом да су за потраживања од грађана за комуналне услуге , а која су старија од 12 месеци , предати предлози за извршење јавним извршитељима.

У табели обавезе приказане су обавезе према добављачима по периодима . Предузеће све обавезе према добављачима измирује у законском року. Износ за период од 3 до 12 месеци односи се на обавезу за испоручену воду од стране ЈКП Водовод Ужице, јер у претходном периоду дошло је до застоја у измиривању обавеза према добављачу ЈКП ВОДОВОД УЖИЦЕ, због договора председника Општине Чајетина, која је оснивач нашег предузећа, и градоначелника Ужица око начина измиривања дела наших обавеза према ЈКП ВОДОВОД УЖИЦЕ, због тога што је ово предузеће из Ужица користило воду са извора „СУШИЧКА ВРЕЛА“ који се налази на територији Општине Чајетина, и што је Општина Чајетина платила надокнаду за изузимање земљишта да би се поставиле цеви за коришћење воде са наведеног извора за потребе Водовода из Ужица.

Обавеза старија од 12 месеци односи се на гарантни депозит по уговору за изградњу постројења за прераду отпадних вода на Златибору, а који ће бити исплаћен након отклањања свих недостатака, техничког пријема и добијања употребне дозволе за овај објекат.

**IV ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања прихода и расхода као и ставки биланса стања и токова готовине, предузеће своје активности у наредном периоду мора усмерити у правцу унапређења и побољшања у сегментима за које утврди да је то потребно, а све у циљу унапређења пословања и реализације усвојеног програма пословања.

Датум 29.07.2022. \_\_\_\_\_\_\_\_\_\_\_\_\_\_\_\_\_\_

Потпис